open-index/open-wikipedia-markdown huggingface dataset:
விபா தாதீச்

thumb|விபா தாதீச்
**விபக் தாதீச்** (Vibha Dadheech) இவர் கதக் நடன வடிவத்தில் பிரபலமான இந்திய பாரம்பரிய நடனக் கலைஞராவார். ராய்கர் அரசவை நடனக் கலைஞர் பண்டிட் பிர்ஜு மகராஜிடமும் பின்னர் பண்டிட் சம்பு மகாராஜிடமும் கதக் கற்கத் தொடங்கினார். 
இவர் பத்மஸ்ரீ முனைவர், பண்டிட் புரு தாதீச்சின் மூத்த சீடரும் மனைவியுமாவார்.

## கல்வி
இவர், 1988 ஆம் ஆண்டில் கைராகர்இந்திரா கலா இசை விஸ்வவித்யாலயவிலிருந்து கதக்கில் முனைவர் பட்டம் பெற்றார்.  கைராகர், இந்திரா கலா இசை விஸ்வவித்யாலயாவிலிருந்து 988 இல் முனைவர் பட்டம் பெற்றார் 
* குரு சீட பரம்பரையின் கீழ் கதக் பண்டிட். பிர்டு மகாராஜ் மற்றும் பண்டிட். சம்பு மகாராஜ் ஆகியோரிடம் பயின்றார்.

## விருதுகள்
* மத்திய பிரதேசத்தின் மிக உயர்ந்த விருதான  சிகர் சம்மானுடன் பாராட்டப்பட்டார். 
* 2011-12 ஆண்டுகளில் இந்திய அரசாங்கத்தின் கலாச்சார அமைச்சகத்தின் மூத்த கூட்டாளர் கௌரவம் இவருக்கு வழங்கப்பட்டது.
* 50 ஆண்டுகளுக்கும் மேலாக கதக்கிற்கு சேவை செய்ததற்காக மும்பையின் 25 வது கோபி கிருட்டிணா மகோத்சவத்தில் இவர் 2015இல் வாழ்நாள் சாதனையாளர் விருதைப் பெற்றுள்ளார்.

## எழுத்துப்பணி
இவர் ஒரு எழுத்தாளராகவும் தன்னை வெளிப்படுத்திக் கொண்டார். தனது ஆராய்ச்சி புத்தகமான பாரதிய நிருத்ய கி வர்ணமாலா: ஹஸ்ட் முத்ரேயன் (இந்திய நடன சைகைகளின் ஏபிசி) என்ற நூலை இந்தி மொழியில் வெளியிட்டார். ஹார்ட்கவர் - 2003  மத்தியப் பிரதேச அரசாங்கத்தின் இந்தூர் பல்கலைக்கழகத்தில் இளங்கலை நடன பாடத்திட்டங்களுக்கும் இவரது புத்தகம் பரிந்துரைக்கப்பட்டுள்ளது.

## குறிப்புகள்

பகுப்பு:வாழும் மக்கள்
பகுப்பு:கதக் நடனக் கலைஞர்கள்
அகில இந்திய ஐக்கிய ஜனநாயக முன்னணி

**அகில இந்திய ஐக்கிய ஜனநாயக முன்னணி** (All India United Democratic Front அல்லது **AIUDF **) என்பது இந்தியாவின் அசாம் மாநிலத்தை மையமாகக் கொண்டு இயங்கிவரும் ஒரு அரசியல் கட்சி ஆகும். இக்கட்சியின் நிறுவனத் தலைவர் பத்ருத்தீன் அஜ்மல் ஆவார். இக்கட்சியின் தலைமையிடம் குவகாத்தியில் அமைந்துள்ளது.

மெளலானா பத்ருத்தீன் அஜ்மல், அக்டோபர் 2, 2005ல் **அசாம் ஐக்கிய ஜனநாயக முன்னணி** என்னும் கட்சியை துவக்கினார். பின்னர், பிப்ரவரி 2009ஆம் ஆண்டு இக்கட்சியை மற்ற மாநிலங்களிலும் துவங்கப்போவதாக அறிவித்தார். இந்தியப் பொதுத் தேர்தல், 2009க்குப் பிறகு அக்கட்சியின் பெயர் *அகில இந்திய ஐக்கிய ஜனநாயக முன்னணி* என மாற்றப்பட்டது.

2016ஆம் ஆண்டு அசாம் சட்டமன்றத்திற்கு நடந்த தேர்தலில், இக்கட்சி 13 இடங்களை வென்றது. இக்கட்சியின் சின்னம் **பூட்டு மற்றும் சாவி** ஆகும்.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:அசாம் அரசியல் கட்சிகள்
மோகன்ராவ் கல்லியன் புர்கர்

**மோகன்ராவ் சங்கர்ராவ் கல்லியன் புர்கர்** ( Mohanrao Kallianpurkar) (12 ஆகத்து 1913 - 1 திசம்பர் 1985) இவர் கர்நாடகாவைச் சேர்ந்த ஒரு கதக் நடனக் கலைஞரும் ஆசிரியருமாவார்.  இவர், கதக் நடன வடிவத்தின் சிறந்த அறிஞர்களாகவும் ஆசிரியராகவும் கருதப்பட்டார்.  இவர் கதக்கின் ஜெய்ப்பூர் பள்ளியைச் சேர்ந்தவர். 

## சுயசரிதை
கல்லியன் புர்கர் 1913 ஆகத்து 12 அன்று கர்நாடகாவின் பெங்களூரில் பிறந்தார். 

சுந்தர் பிரசாத், அச்சன் மகாராஜ், மற்றும் சம்பு மகாராஜ் ஆகியோரின் கீழ் பயிற்சி பெற்றார். 1937 இல் மும்பையில் கதக் நடன அகாடமி அமைக்க சுந்தர் பிரசாத்துக்கு உதவினார். 1939 ஆம் ஆண்டில், லக்னோவில் உள்ள மாரிசு இசைக் கல்லூரியிலும், பின்னர் பட்கண்டே இசை நிறுவனத்திலும் கதக் ஆசிரியராக நியமிக்கப்பட்டார். அங்கிருந்து 1967 இல் ஓய்வு பெற்றார். இவர் சாகுந்தலம், மேகதூதம், போர் மற்றும் அமைதி, விக்கிரமோவர்சியம் மற்றும் மாலதி மாதவ் போன்ற பாலேக்களை நடனமாடி வழங்கினார். இவரது முக்கிய மாணவர்களில் ரோகிணி பாட் அடங்குவார் . 
## திருமணம்
தார்வாடுடைச் சேர்ந்த முனைவர் சுதா என்பவரை மணந்த இவருக்கு இரண்டு மகன்களும் ஒரு மகளும் உள்ளனர்.
## இறப்பு
இவர் 1985 திசம்பர் 1 அன்று கர்நாடகாவின் ஹூப்ளியில் காலமானார்.  

## விருதுகள்
இவர் 1962 இல் சங்கீத நாடக அகாதமி விருதையும்,  1971 இல் கர்நாடக இசை-நிருத்ய அகாதமி விருதையும், 1981 இல் உத்திரபிரதேச சங்கீத நாடக அகாதமி விருதையும் பெற்றார். 

## குறிப்புகள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:1985 இறப்புகள்
பகுப்பு:1913 பிறப்புகள்
பகுப்பு:கதக் நடனக் கலைஞர்கள்
கராபுக் மாகாணம்

**கராபுக் மாகாணம்** (*Karabük Province*,    ) என்பது அனத்தோலியாவின் வடக்கு பகுதியில் (வடக்கு மத்திய துருக்கி ) அமைந்துள்ள ஒரு மாகாணமாகும். இது அங்காராவுக்கு வடக்கே சுமார் 200 கி.மீ. (124 மைல்) தொலைவிலும், சோங்குல்டக்கிலிருந்து 115 கி.மீ. (71 மைல்) தொலைவிலும், கஸ்தமோனுவிலிருந்து 113 கி.மீ. (70 மைல்) தொலைவிலும் அமைந்துள்ளது. 2010 இல் இது 227,610 மக்கள் தொகையைக் கொண்டிருந்தது. மாகாணத்தின் முக்கிய நகரம் கராபக் ஆகும், இது கருங்கடல் கடற்கரைக்கு தெற்கே 100 கி.மீ. (62 மைல்) தொலைவில் அமைந்துள்ளது.

கராபக் மாகாணம் துருக்கியின் புதிய மாகாணங்களில் ஒன்றாகும். 1995 ஆம் ஆண்டு வரை இது சோங்குல்டக் மாவட்டமாக இருந்தது. பின்னர் இதன் பெயரிலேயே ஒரு மாகாணம் உருவாக்கபட்டது. 1995 ஆம் ஆண்டில் நிறுவப்பட்ட இது கராபக், எஃப்லானி, சஃப்ரான்போலு மற்றும் யெனிஸ் மாவட்டங்களை உள்ளடக்கியது, அவை முன்னர் கான்கியர் மாகாணத்தின் ஒரு பகுதியாக இருந்தன.

கராபக்கானது பார்ட்டனுக்கும் அங்காராவுக்கும் இடையிலான நெடுஞ்சாலையில் அமைந்துள்ளது. இது பண்டைய காலங்களில்  அமஸ்ரா கடற்கரை மற்றும் மத்திய அனத்தோலியாவுக்கு இடையேயான ஒரு முக்கியமான பாதையாக இருந்தது. அங்காரா மற்றும் சோங்குல்டக்கிற்கு இடையிலான தொடருந்து கராபக் வழியாக செல்கிறது.

யுனெஸ்கோ உலக பாரம்பரிய களம் பட்டியலில் பட்டியலிடப்பட்டுள்ள வரலாற்று முக்கியத்துவம் வாய்ந்த நகரமான சஃப்ரன்போலு கராபக் மாகாணத்தில் அமைந்துள்ளது.

## மாவட்டங்கள்
கராபக் மாகாணம் 6 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* எஃப்லானி
* எஸ்கிபஜார்
* **கராபக்**
* ஓவாசக்
* சஃப்ரன்போலு
* யெனிஸ்

## வரலாறு
கராபக் என்ற பெயரானது அதன் புவியியலியலில் இருந்து  உருவானது. *காரா*, என்பது ஆங்கிலத்தில் கருப்பு, என்றும் பக் (*Bük)* என்பது ஆங்கிலத்தில் *புதர்ச்செடி என்று பொருள்தரக்கூடியது இவற்றின் சேர்க்கையாக* இதன் பெயர் ஏற்பட்டது.

வரலாற்று காலத்துக்கு முந்தைய காலத்தைச் சேர்ந்த பல புதைமேடுகள் மற்றும் மலை நகரங்கள் இப்பகுதியில் இருந்தும், அறிவியல் பகுப்பாய்வு இல்லாததால், போதுமான தகவல்கள் பெறப்படவில்லை.

## காட்சியகம்

படிமம்:Safranbolu traditional houses.jpg|சஃப்ரான்போலுவின் பாரம்பரிய வீடுகள்
படிமம்:Safranbolu arasta.jpg|சஃப்ரான்போலுவில் வரலாற்று காலணி தயாரிக்கும் கடைகள்
படிமம்:Bostancı Pond.jpg|எஃப்லானியில் உள்ள போஸ்டான்சி குளம்
படிமம்:Eflani.jpg|எஃப்லானி கிராமப்புறம்


## குறிப்புகள்

பகுப்பு:துருக்கியின் மாகாணங்கள்
கோரக்கலே மாகாணம்

**கோரக்காலே மாகாணம்** (*Kırıkkale Province*,    ) என்பது துருக்கியின் ஒரு மாகாணமாகும். இது அங்காராவின் கிழக்கே கருங்கடல் பகுதிக்கு செல்லும் முக்கிய நெடுஞ்சாலைகளின் சந்திப்பில் அமைந்துள்ளது. இதன் விரைவான மக்கள் தொகை வளர்ச்சியோடு, ஒரு தொழில்துறை மையமாக மாறியுள்ளது. மாகாண தலைநகரம் கோரக்கலே ஆகும். 

கோர்காலே மத்திய துருக்கியில் வேகமாக வளர்ந்து வரும் நகரமாகும், இது கோசலர்மக் ஆற்றின் அருகிலுள்ள அங்காரா- கெய்சேரி தொடர்ந்து  பாதையில் உள்ளது. ஒரு சிற்றூராக முன்பு இருந்த இது 1950 களில் எஃகு ஆலைகள் நிறுவவபட்டதற்கு பின்னர்  மக்கள்தொகை விரைந்து அதிகரித்தது. இந்த தொழிற்சாலைகளின் தயாரிப்புகள், நாட்டின் மிகப் பெரியவையாகும், உயர்தர கலவை எஃகு மற்றும் இயந்திரங்களில் திறமை பெற்றவை. 1960 களில் இரசாயன ஆலைகள் துவக்கப்பட்டன. 

## மாவட்டங்கள்
கோரக்கல் மாகாணம் 9 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது): 
&#x5B; *[[விக்கிப்பீடியா:மெய்யறிதன்மை|<span title="The material near this tag needs to be fact-checked with the cited source(s). (May 2019)">சரிபார்ப்பு தேவை</span>]]* &#x5D;

* பஹாலே
* பாலேஹ்
* சில்பி
* டிலைஸ்
* கரகேசிலி
* கெஸ்கின்
* **கோரக்கலே**
* சுலக்கியுர்ட்
* யஹிஹான்

## காட்சியகம்

படிமம்:Delice Irmak valey near Yeni Yapan.jpg|யெனி யப்பனுக்கு அருகிலுள்ள டெலிஸ் ஆற்றுப் பள்ளத்தாக்கு


## குறிப்புகள்

பகுப்பு:துருக்கியின் மாகாணங்கள்
கோரேஹிர் மாகாணம்

**கோரேஹிர் மாகாணம்** (*Kırşehir Province*,    ) என்பது மத்திய துருக்கியில் அமைந்துள்ள ஒரு மாகாணம் ஆகும். இது மத்திய அனடோலியன் பிராந்தியத்தின் ஒரு பகுதியாகும். இது வடக்கு அனடோலியன் உரசு முனையில் உள்ளது. தற்போது இது பூகம்ப எச்சரிக்கை மண்டலத்தில் உள்ளது. இதன் உயரம் சராசரி கடல் மட்டத்திலிருந்து சுமார் 985 மீட்டர் ஆகும். மாகாண தலைநகரம் கோரேஹிர் ஆகும்.

இது 1924 இல் ஒரு மாகாணமாக உருவாக்கபட்டது. 30, மே, 1954 இல், இது நெவஹிர் மாவட்டமாக ஆக்கப்பட்டது. பின்னர், கோரேஹீர் நகரங்களான அங்காரா, யோஸ்கட், நெவஹிர் என பிரிக்கப்பட்டன. 1957 ஆம் ஆண்டில், கோரேஹிர் மீண்டும் ஒரு மாகாணமாக மாறியது.

## மாவட்டங்கள்
கோரேஹிர் மாகாணம் 7 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டப்பட்டுள்ளது):

* அகாகென்ட்
* அக்பனர்
* போஸ்டீப்
* சிக்கிக்கிடாகி
* கமன்
* **கோரேஹிர்**
* முகூர்

## குறிப்புகள்

பகுப்பு:துருக்கியின் மாகாணங்கள்
ஓபராய் உதய்விலாசு

**ஓபராய் உதய்விலாசு** *(Oberoi Udaivilas)* இந்தியாவின் இராசத்தான் மாநிலத்திலுள்ள உதய்ப்பூர் நகரில் அமைந்துள்ள ஓர் உல்லாசத் தங்குமிடமாகும். அமெரிக்காவின் நியூயார்க்கு நகரிலிருந்து வெளிவரும் பயணம்+ஓய்வு (Travel + Leisure.) என்ற பயணப் பத்திரிகை 2015 ஆம் ஆண்டு இந்த தங்கும் விடுதியை உலகின் சிறந்த தங்குமிடமாக மதிப்பிட்டது. 

சுமார் 200 ஆண்டுகள் பழமையான மேவார் மகாராணாவின் வேட்டை மைதானத்தில் இந்த தங்கும் விடுதி  கட்டப்பட்டுள்ளது. இதன் மொத்த  பரப்பளவில் சுமார் 40 சதவீதம் வனவிலங்கு சரணாலயமாக நியமிக்கப்பட்டுள்ளது.  

ஓபராய் உதய்விலாசில் ஒரு கோகினூர் தங்கும் அறை, 4 சொகுசு அறைகள் உட்பட மொத்தம் 87 அறைகள் உள்ளன. 
ஆடம்பரமான இலக்கு கொண்ட திருமணங்கள் நடத்துவதற்கு ஒரு  பிரபலமான இடமாக  ஓபராய் உதய்விலாசு கருதப்படுகிறது.  2 நாள் திருமண விழாவிற்கு முழு தங்கும் விடுதியையும் முன்பதிவு செய்ய சுமார் 3.5 கோடி இந்திய ரூபாய் செலவாகிறது எனக் கூறப்படுகிறது. 
## மேற்கோள்கள்

பகுப்பு:இராஜஸ்தான்
பகுப்பு:உதய்ப்பூர்
மாலத்யா மாகாணம்

**மாலத்யா மாகாணம்** (*Malatya Province*,    , Kurdish    ) என்பது துருக்கியின் ஒரு மாகாணம் ஆகும். இது ஒரு பெரிய மலைப் பகுதியின் பகுதியாக உள்ளது. மாகாணத்தின் தலைநகர் மாலத்தியா ( இட்டைட்டு மொழியில் : மிலிட் அல்லது மால்டி, அதாவது "தேன் நகரம்" என்பது பொருளாகும்) ஆகும். மாலத்யா  பாதாமி பழங்களுக்கு பிரபலமானது. மாலத்யா மாகாணத்தின் பரப்பளவு 12,313&nbsp;கி.மீ.² ஆகும். 2000 ஆண்டைய மக்கள் தொகை கணக்கெடுப்பின் முடிவுகளின்படி மாலத்யா மாகாணத்தின்  மக்கள் தொகை 853,658 ஆகும். அதே நேரத்தில் 2010 இல் மக்கள் தொகையானது 740,643 என இருந்தது. மாகாண தலைநகரமாக விளங்கும் நகரம் மாலத்தியா ஆகும். இந்த நகரம் 426,381 (2010) மக்கள்தொகை கொண்டதாகும்.

## மாவட்டங்கள்
மாலத்யா மாகாணம் 14 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* அகாதா
* அராப்கீர்
* அர்குவன்
* பட்டல்காசி
* டேரண்டே
* டோசனெஹிர்
* டோசனியோல்
* ஹெக்கிமான்
* காலே
* குலுன்காக்
* **மாலத்யா**
* புட்ருகே
* யசஹான்
* யெசிலியர்ட்

## உள்ளூர் தளங்கள்

* யுனோனு பல்கலைக்கழகம் (1975 முதல்)
* துர்கட் ஏசல் மருத்துவ மையம் (யுனோனு பல்கலைக்கழகத்தில்)
* மாலத்யா எர்ஹாஸ் வானூர்தி நிலையம் (குடிமை மற்றும் இராணுவ சேவை)
* எஸ்கிமலாத்யா (பழைய தலை நகரம், மிகவும் வரலாற்று இடம்)

## குறிப்புகள்

பகுப்பு:துருக்கியின் மாகாணங்கள்
ஆல்காபூர் சட்டமன்றத் தொகுதி

**ஆல்காபூர் சட்டமன்றத் தொகுதி** (Algapur Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கரீம்கஞ்சு மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

**குறிப்பு**
:1.இடைத்தேர்தல்.

## மேற்கோள்கள்

பகுப்பு:அசாம் சட்டமன்றத் தொகுதிகள்
குடிவாடா குருநாத ராவ்

**குடிவாடா குருநாத ராவ்**  (4 மே 1955 – 22 நவம்பர் 2001) இவர் ஒரு இந்திய அரசியல்வாதியும் மற்றும் இந்திய தேசிய காங்கிரசைச் சேர்ந்த சமூக செயற்பாட்டாளருமாவார். இவர் ஆந்திரப் பிரதேசத்தின் 1998 முதல் 1999 வரை அனகாபல்லி மக்களவைத் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினராக இருந்தார். 1989 முதல் 1994 முடிய ஆந்திரப்பிரதேச சட்டமன்றத்தின் உறுப்பினராகவும் இருந்தார்.

## வாழ்க்கையும் பின்னணியும்
ராவ் 1955 மே 4 அன்று ஆந்திராவின் விசாகப்பட்டினம் நகரத்தின் மிண்டி கிராமத்தில் பிறந்தார். இவர் ஒரு அரசியல்வாதியும் மற்றும் சமூக சேவகரும் ஆவார். தனது கல்வி காலத்தில், அருகிலுள்ள பள்ளியில் இருந்து இடைநிலைக் கல்வியில் தேர்ச்சி பெற்றார், பின்னர் மேலதிக கல்விக்காக விசாகப்பட்டினத்தின் *இந்துஸ்தான் ஷிப்யார்ட் டிகிரி* கல்லூரிக்கு சென்றார். இவர் பள்ளி குழந்தைகளுக்கான நிகழ்வுகளை ஏற்பாடு செய்வது மற்றும் நிகழ்வுகளில் தீவிரமாகப் பங்கேற்கவும் செய்தார்.
## தொழில்
ராவ் ஆந்திரப்பிரதேச சட்டமன்றத்தில் 1989 முதல் 1994 வரை ஒரு சட்டமன்ற உறுப்பினராகவும், 1994 முதல் 1998 முடிய தொழில்நுட்பக் கல்விக்கான அமைச்சராகவும் பணியாற்றினார். 1998-இல், இவர் 12ஆவது இந்திய மக்களவைக்குத் தேர்ந்தெடுக்கப்பட்டு நாடாளுமன்ற உறுப்பினராகப் பணியாற்றினார். 1998 ஆம் ஆண்டில் வணிகத்திற்கான குழு மற்றும் கலந்தாலோசனைக் குழுவின் உறுப்பினராகவும் மற்றும் 1998 ஆம் ஆண்டு வரை அறிவியல் மற்றும் தொழில்நுட்பத்துறை அமைச்சராகவும் பணியாற்றினார்.

## தனிப்பட்ட வாழ்க்கை
ராவ் அப்பண்ணா ராவிற்கு மகனாகப் பிறந்தார். அவர் தனது 25 ஆம் வயதில் 1981 ஆம் ஆண்டு ஆகத்து 23 ஆம் நாள் குடிவாடா நாகராணி என்பவரை மணந்தார். இவர்களுக்கு ஒரு மகன் மற்றும் மகள் பிறந்தனர்.

## மேற்கோள்கள்

பகுப்பு:ஆந்திரப் பிரதேச மக்கள்
பகுப்பு:இந்திய அரசியல்வாதிகள்
பகுப்பு:2001 இறப்புகள்
பகுப்பு:12வது மக்களவை உறுப்பினர்கள்
பகுப்பு:1955 பிறப்புகள்
கோகேலி மாகாணம்

**கோகேலி மாகாணம்** (*Kocaeli Province*,    , pronounced [kodʒaeli] ) என்பது  துருக்கியின் ஒரு மாகாணம் ஆகும். சில நேரங்களில் இது கொசேலி என அழைக்கப்படுகிறது. மாகாணத்தின் மிகப்பெரிய நகரங்களாக மிட்சிமிட்  மற்றும் கெப்சி ஆகியவை ஆகும். மாகாணத்தின் போக்குவரத்துக் குறியீடு 41 ஆகும். மர்மரா கடலின் கிழக்கு முனையில் இஸ்மிட் வளைகுடாவைச் சுற்றி இந்த மாகாணம் அமைந்துள்ளது. கோகேலி மாகாணத்தின் மேற்கு எல்லைகளாக இசுதான்புல் மாகாணம் மற்றும் மர்மாரா கடலும், வடக்கே கருங்கடல், கிழக்கே சாகர்யா மாகாணம், தெற்கே பர்சா மாகாணம், தென்மேற்கில் யலோவா மாகாணம் ஆகியவை உள்ளன. இஸ்தான்புல் பெருநகரப் பகுதியானது கோகேலி-இஸ்தான்புல் மாகாண எல்லை வரை நீண்டுள்ளது. ஆஸ்மிட் விரிகுடாவின் அளவு மற்றும் இயற்கை அமைப்பு போன்றவை கோல்காக் கடற்படைத் தளம் உட்பட விரிவான துறைமுக வசதிகளுக்கு ஏற்றதாக உள்ளது. இந்த மாகாணம் துருக்கியின் தொழில்துறை தலைநகரம் என்று அழைக்கப்படுகிறது. கோகேலியில் செங்கிஸ் டோபல் கடற்படை வானூர்தி நிலையம் என்ற வானூர்தி நிலையம் உள்ளது, இது இராணுவ மற்றும் பொதுமக்கள் போக்குவரத்துக்கு பயன்படுத்தப்படுகிறது. கோகேலியில் இரண்டு பல்கலைக்கழகங்கள் உள்ளன. அவை கோகேலி பல்கலைக்கழகம் மற்றும் கெப்ஸ் தொழில்நுட்ப பல்கலைக்கழகம் என்பவை ஆகும்.

## புள்ளிவிவரங்கள்
கோகேலி பெருநகர நகராட்சி  மற்றும் மத்திய பரவல் அமைப்பு ஆகியவற்றிலிருந்து எடுக்கப்பட்ட தரவு.  தகவல் **(xxxx-12-31)** .

## மாவட்டங்கள்
வலது|thumb|320x320px| கோகேலி மாவட்டங்கள்
கோகேலி மாகாணம் 12 மாவட்டங்களாக பிரிக்கப்பட்டுள்ளது, தலைநகரான **இஸ்மித்**  ( **தடித்து** காட்டப்பட்டுள்ளது):

* கோகலே: 1,722,795
** டெரின்ஸ் : 133.739
** கெப்ஸ் : 338.412
** கோல்காக் : 149.238
** **இஸ்மித்** : 338.710
** காந்தரா : 49.203
** கராமர்செல் : 54.225
** கோர்பெஸ் : 146,210
** கார்டெப் : 104,882
** பாசிஸ்கெல் : 79,625
** கயிரோவா : 109,698
** திலோவாச : 45,714
** தாரிகா : 173.139

## குறிப்புகள்

## வெளி இணைப்புகள்
  

*  
* கோகேலி நகராட்சியின் அதிகாரப்பூர்வ வலைத்தளம்  
* கோகேலி எட்கின்லிக் 
* கோகெலி கெஜடெசி வெ ஹேபர்லெரி 
பகுப்பு:Coordinates on Wikidata
பகுப்பு:துருக்கியின் மாகாணங்கள்
அக்கீம் அப்துல் அமீது

**அக்கீம் அப்துல் அமீது** *(Hakim Abdul Hameed)*  கிரேக்க-அராபிய வைத்திய முறையான யூனானி மருத்துவ முறையில் சிகிச்சையளித்த இந்திய மருத்துவராவார். இவரது காலம் 1908 முதல் 1999 வரையுள்ள ஆண்டுகளாகும். இயாமியா அம்தார்து என்ற உயர்கல்வி நிறுவனத்தை நிறுவி அதிபராகவும் அமீது பணியாற்றினார். அலிகார் முசுலீம் பல்கலைக்கழகத்தின் அதிபராகவும் பணிபுரிந்துள்ளார். மேலும் இவர் அம்தார்து ஆய்வகங்களின் நிறுவனராகவும் தலைமை அறங்காவலராகவும் இருந்தார். இவரது சேவைகளைப் பாராட்டிய இந்திய அரசாங்கம் 1965 ஆம் ஆண்டு  நான்காவது உயரிய குடிமை விருதான பத்மசிறீ விருதையும் 1992 ஆம் ஆண்டு மூன்றாவது உயரிய குடிமை விருதான பத்மபூசண் விருதையும் வழங்கிச் சிறப்பித்தது.

## தொழில்
அக்கீம் அப்துல் அமீது 1993 ஆம் ஆண்டு புதுதில்லியிலுள்ள சங்கம் விகாரில் அம்தார்து பொதுப் பள்ளிக்கூடத்தை நிறுவினார். 
## மேற்கோள்கள்

பகுப்பு:1908 பிறப்புகள்
பகுப்பு:1999 இறப்புகள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:பத்ம பூசண் விருது பெற்றவர்கள்
பகுப்பு:இந்தியர்கள்
காவேரி பெருவாய்

**காவேரி பெருவாய்** என்பது இந்திய விஞ்ஞானிகளான கே. ஆர். சுப்ரமண்யா மற்றும் கே.என். பிரகாஷ் நரசிம்மா என்பவர்களால் அடையாளம் காணப்பட்ட ஒரு விண்கல் வீழ் பள்ளமாகும். இது **800 முதல் 550 மில்லியன் ஆண்டுகளுக்கு** முன்பு ஏற்பட்ட ஒரு சிறுகோள் தாக்கத்தால் உருவாக்கப்பட்டதாகத் தெரிகிறது. நீலகிரிக்கும் கொடைக்கானலுக்கும் இடையில் அமைந்துள்ள இப்பகுதி தெற்கு இந்தியாவில் உள்ளது. இப்பள்ளம் 120 கிலோமீட்டர் விட்டம் கொண்டது என்று ஒரு ஆய்வு சுட்டிக்காட்டியுள்ளது. காவேரி பெருவாயை செயற்கைக்கோள் படங்கள் மூலம் மட்டுமே காட்சிப்படுத்த முடியும். இது உலகின் நான்காவது பெரிய விண்கல் வீழ் பள்ளமாகும்.  

## ஆராய்ச்சியாளர்கள் பற்றிய குறிப்பு
* கே. ஆர். சுப்ரமண்யா - கடற் சார்ந்த புவியியல் முன்னாள் பேராசிரியர், மங்களூர் பல்கலைக்கழகம், மங்களூர்
* கே.என்.பிரகாஷ் நரசிம்மா - பூமி அறிவியல் துறை, ப்ரீகாம்ப்ரியன் புவியியலில் மேம்பட்ட ஆய்வுகளுக்கான மையம், மைசூர் பல்கலைக்கழகம், மனசகங்கோத்ரி, மைசூர்

## குறிப்புகள்

## வெளி இணைப்புகள்

* பூமி தாக்க தரவுத்தளம் - நியூ பிரன்சுவிக் பல்கலைக்கழகத்தின் கிரக மற்றும் விண்வெளி அறிவியல் மையத்தில் உறுதிப்படுத்தப்பட்ட பூமி தாக்க தளங்களின் பட்டியல்

பகுப்பு:புவியியல்
பகுப்பு:விண்கல் வீழ் பள்ளங்கள்
மியான்மர் திரைப்படத்துறை

**மியான்மர் திரைப்படத்துறை** (Cinema of Myanmar) என்பது மியான்மர் நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த திரைப்படத்துறைக்கு 1910 களில் இருந்து ஒரு நீண்ட வரலாறு உள்ளது. முதல் அமைதியான படத்தை உருவாக்கியவர் தயாரிப்பாளர் மற்றும் இயக்குநர் 'ஓன் மயங்கி' என்பவர் ஆவார்.

சமீபத்தில் மியான்மர் சினிமாவுக்கு சர்வதேச திரைப்பட விழாக்களில் பார்வை கிடைத்துள்ளது. 2014 ஆம் ஆண்டில் 'தி மாங்க்' என்ற திரைப்படம் 49 வது கார்லோவி வேரி சர்வதேச திரைப்பட விழாவில் திரையிடப்பட்டது.

## வரலாறு
பர்மாவின் முதல் படம் 1910 ஆம் ஆண்டு லண்டனில் பர்மிய சுதந்திரத்திற்காக பிரச்சாரம் செய்த முன்னணி அரசியல்வாதியான துன் ஷீனின் இறுதிச் சடங்கின் பதிவு ஆகும். ஓன் மயங்கி இயக்கிய முதல் பர்மிய அமைதியான காதல் திரைப்படமான 'மயிட்ட நீ தூய' என்ற திரைப்படத்தில் நை பு என்பவர் நடித்தார். இவரே பர்மாவின் முதல் நடிகர் ஆவார். முதல் பர்மிய பேசும் திரைப்படம் 1932 ஆம் ஆண்டில் இந்தியாவின் மும்பையில் தயாரிக்கப்பட்டது.

## மேற்கோள்கள்

பகுப்பு:ஆசியத் திரைப்படத்துறை
மனிசா மாகாணம்

thumb| 19 ஆம் நூற்றாண்டின் நடுப்பகுதியைச் சேர்ந்த மனிசாவைச் சேர்ந்த யெராக் கிளிம் தரைவிரிப்பு
thumb| அலி டான்டோகன், கால்பந்து பயிற்சியாளர் மற்றும் மனிசாவின் முன்னாள் வீரர்
**மனிசா மாகாணம்** (    ) என்பது மேற்கு துருக்கியில் உள்ள ஒரு மாகாணமாகும் . இதன் அண்டை மாகாணங்களாக மேற்கில் இஸ்மீர், தெற்கில் அய்டன், தென்கிழக்கில் டெனிஸ்லி, கிழக்கே உசாக், வடகிழக்கில் கட்டாஹ்யா, வடக்கே பலகேசீர் உள்ளன. மனிசா நகரம் மாகாணத்தின் தலைநகரம் ஆகும். போக்குவரத்து குறியீடு 45 ஆகும்.

## மாவட்டங்கள்

## காணத்தக்க தளங்கள்
மனிசா நகருக்கு அருகிலுள்ள மவுண்ட் சிபிலஸ் தேசிய பூங்கா ( *ஸ்பில் டாஸ் மில்லி* பார்க் ) ஒரு செழிப்பான வனப்பகுதி ஆகும். இங்கு வெந்நீரூற்றுகள், நியோபின் கதையில் புகழ்பெற்ற "அழுகை பாறை" மற்றும் தாய்-தெய்வமான சைபெலினுக்கான இட்டைட்டு கால செதுக்கல் ஆகியவற்றைக் கொண்டுள்ளது. இந்த பூங்கா அதன் எல்லைக்குள் சுமார் 120 வகையான பூர்வீக தாவரங்களை கொண்டுள்ளது, குறிப்பாக காட்டு துலிப் உள்ளது. இந்த பூங்கா மலையேறுதல் மற்றும் முகாமிடுவதற்கான வாய்ப்புகளை வழங்குகிறது.

இன்றைய சாலிஹ்லி நகராட்சியில் உள்ள சர்திஸ், லிடியாவின் பண்டைய தலைநகராக இருந்தது. ஒரு காலத்தில் கிரீச்சு மன்னரால் ஆளப்பட்டது. அவர் செல்வத்திற்காக புகழ் பெற்றார். ஏராளமான பூகம்பங்களால், ஏற்பட்ட அழிவின் எச்சங்கள் பெரும்பாலும் உரோமானிய காலத்திலிருந்தே உள்ளன. ஆர்ட்டெமிஸ் கோவிலின் எச்சங்களும், மீட்டெடுக்கப்பட்ட உடற்பயிற்சிக் கூடமும் உள்ளன. இவை இந்த பண்டைய நகரத்தின் கடந்தகால சிறப்பை வெளிப்படுத்துகின்றன. 3 ஆம் நூற்றாண்டின் அற்புதமான யூத தொழிகைக் கூடம் பார்வையிடத்தக்கது. இது அக்காலத்திய மொசைக் கற்கள் மற்றும் கலைரீதியாக செதுக்கப்பட்ட வண்ண-கல் பலகைக போன்றவற்றைக் கொண்டுள்ளது.

பண்டைய நகரமான தியாதிரா (தற்போது அகிசர் என அழைக்கபடுகிறது)  திருவெளிப்பாடு  புத்தகத்தின் ஏழு தேவாலயங்களில் ஒன்றாகும். மேலும் பண்டைய நகரத்தின் எச்சங்கள் நகரத்தின் ஒரு பகுதியில் டெப் மெசார்லே (மலை கல்லறை) என்ற பகுதியில் காணப்படுகிறது. மிக சமீபத்தில், இது மாகாணத்தில் ஒரு முக்கியமான வணிக மையமாக மாறியுள்ளது.

ஏழு தேவாலயங்களில் ஒன்றான பண்டைய நகரமான பிலடெல்பியாவின் எச்சங்கள் தற்போதைய அலெஹீர் நகரில் காணப்படுகிறது. பைசண்டைன் தேவாலயத்தின் சில இடிபாடுகளைத் தவிர, பண்டைய நகரத்தின் இடதுபுறம் கொஞ்சம் உள்ளது.

யூன்ட் மலை (யுன்ட் டாஸ்) கிராமங்கள் மற்றும் கோர்டெஸ், குலா மற்றும் டெமிர்சி நகரங்கள்  கிளிம்கள் எனப்படும் தரைவிரிப்புகளுக்கு பெயர் பெற்றவை. குலாவில் உள்ள வீடுகளும் உதுமானிய கட்டிடக்கலைக்கு உள்ளூர் எடுத்துக்காட்டுகள் ஆகும்.

கூடுதலாக, இப்பகுதி முழுவதும் பல வெந்நீரூற்றுகள் உள்ளன.

தொழில்துறை வளர்ச்சி அடிப்படையில் இந்த மாகாணம் மிகவும் வளர்ச்சியடைந்துள்ளது, குறிப்பாக மனிசா, துர்குட்லு, அகிசர் மற்றும் சாலிஹ்லி ஆகிய நான்கு பெரிய மையங்களில் தொழில்கள் குவிந்துள்ளன.

## குறிப்புகள்

பகுப்பு:துருக்கியின் மாகாணங்கள்
பிளம்பைட்டு

**பிளம்பைட்டு** *(Plumbite)*  என்பது  PbO2−2 என்ற ஆக்சியெதிர்மின் அயனியைக் கொண்டிருக்கும் எந்தவொரு உப்பையும் குறிக்கும். இந்த உப்புகளில் ஈயம் +2 என்ற ஆக்சிசனேற்ற நிலையில் காணப்படுகிறது. பிளம்பேட்டு(II) என்ற ஐயுபிஏசி பெயருக்கு பாரம்பரியமாக பிளம்பைட்டு என்ற பெயர் வழங்கப்பட்டு வந்தது.
   
உதாரணமாக ஈய(II) ஆக்சைடு (PbO) நீர்க்காரத்தில் கரைந்து HPbO−2 என்ற   எதிர்மின் அயனியைக் கொண்ட உப்பை உருவாக்குகிறது. : 

:PbO + OH− → HPbO−2

ஈய(II) ஐதராக்சைடும் மிகையளவு நீர்க்காரத்தில் கரைந்து Pb(OH)4−6 என்ற எதிர்மின் அயனியைத் தருகிறது.

:Pb(OH)2 + 4 OH− → Pb(OH)4−6 

பிளம்பைட்டு அயனி ஒரு வலிமை குறைந்த ஒடுக்கும் முகவராகும். இம்முகவராகச் செயல்படும் போது இது பிளம்பேட்டாக ஆக்சிசனேற்றம் அடைகிறது. 
 
## மேற்கோள்கள்

பகுப்பு:ஈயம்(II) சேர்மங்கள்
பகுப்பு:ஆக்சி எதிர்மின்னயனிகள்
மாதவ் விநாயக் கிபே

**சர்தார் மாதவ்ராவ் விநாயக் கிபே** (Sardar Madhavrao Vinayak Kibe) (தேவநாகரி : माधव विनायक किबे) (1877 - ?) இவர் இந்தியாவின் இந்தூர் மாநிலத்தைச் சேர்ந்த அறிஞராவார். மகாராஜா மல்கர் ராவ் ஓல்கருக்கு பிரதம மந்திரி தாந்தியா ஜாக் என்று அழைக்கப்படும் விட்டல்ராவ் மகாதியோ கிபே என்பவரால் நிறுவப்பட்ட கர்கடே பிராமணக் கிபே குடும்பத்தைச் சேர்ந்தவர்.

## கல்வி
இவர் டேலி கல்லூரியில் தேர்ச்சி பெற்ற முதல் பழைய மாணவர் ஆவார். 1899 ஆம் ஆண்டில் இளங்கலைப் பட்டமும், 2 ஆண்டுகளுக்குப் பிறகு அலகாபாத்தின் முயர் மத்திய கல்லூரியில் முதுகலைப் பட்டமும் பெற்றார்.

## வேலை
கல்வியை முடித்த பின்னர் இந்தூர் அரசவையின் கௌரவச் செயலாளராக சில ஆண்டுகள் பணியாற்றினார். பின்னர், இவர் இந்தியாவின் தலைமை ஆளுநரின் முகவர் மற்றும் கௌரவ குற்றவியல் நடுவராக நியமிக்கப்பட்டார். 1911 ஆம் ஆண்டில், தேவாஸின் ராஜா சாஹேபிற்கு திவானாக பணியாற்ற நியமிக்கப்பட்டார். 1912 சூன் மாதத்தில் இவர் ராவ் பகதூர் ஆனார்.

1926 ஆம் ஆண்டில் மும்பையில் நடைபெற்ற மராத்தி இலக்கிய மாநாட்டில் தலைமை வகித்தார். இவர் தனது துணைவியுடன் இலண்டனில் நடந்த வட்ட மேசை மாநாட்டிலும் கலந்து கொண்டார். இவரும் இவரது மனைவியும் காங்கிரசில் உறுப்பினர்களாக இருந்தனர்.

*இலங்கைவின் இருப்பிடம்* மற்றும் *இந்திய  மாநில நாணயங்கள் குறித்த ஆய்வு*  ஆகியவை இவரது படைப்புகளில் இரண்டு.

## தனிப்பட்ட வாழ்க்கை
சர்தார் மாதவ்ராவ் கிபே விட்டல்ராவ் கிபே என்பவருக்குப் பிறந்தார். கிபேக்கள் என்பவர்கள் ஜாகிர்தாரர்கள் மற்றும் சாஹுகாரர்கள் ஆவர். இந்த சொல் *ஓல்கர் கா ராஜ் அவுர் கிபே கா பைஜ்*  என்ற வழக்காக இருந்து வருகிறது. இவர் ஒரு குறிப்பிடத்தக்க சமூக சேவையாளராக இருந்த கம்லாபாய் கிபேவை மணந்தார். இவருக்கு நான்கு குழந்தைகள் உள்ளனர். மூத்த மகள் இந்திராபாய் இந்திய குடிமைப்பணிகள் அதிகாரியான பாலி கிருட்டிணா வாசுதேவ் பட்காம்கரை மணந்தார். இவரின் மகன் சரத் கிபே குருந்த்வாரைச் சேர்ந்த பட்வர்தன் இளவரசி சகுந்தலா பாய் கிபேவை மணந்தார். இவரது இளைய மகள் இந்திய குடிமைப்பணி அதிகாரி நாராயண் தண்டேகரை மணந்தார். இவரது பேத்தி லயலா ராஜே பட்வர்தன் ஜம்கண்டியின் ராஜமதா ஆவார். இவரது பேரன் அசோக் பட்கம்கர் இந்திய தூதராக இறந்தார்.

## குறிப்புகள்


பகுப்பு:ராவ் பகதூர் பட்டம் பெற்றவர்கள்
பகுப்பு:மராத்தியர்கள்
பகுப்பு:1877 பிறப்புகள்
இரவி கண்ணன்

**ஆர். இரவி கண்ணன்** *(Ravi Kannan R)* இந்தியாவின் அசாம் மாநிலத்தைச் சேர்ந்த ஒரு புற்றுநோயியல் அறுவை சிகிச்சை நிபுணராவார். இவர் அசாமிலுள்ள கச்சார் புற்றுநோய் மருத்துவமனை மற்றும் ஆராய்ச்சி மையத்தின்  இயக்குநராக உள்ளார். இம்மருத்துவமனை புற்றுநோயாளிகளுக்கு சிகிச்சையளிக்கும் ஓர் இலாப நோக்கமற்ற மருத்துவமனையாகும். சென்னையில் உள்ள அடையார் புற்றுநோய் நிறுவனத்தில் அறுவை சிகிச்சை புற்றுநோயியல் துறையின்  தலைவராகவும் கண்ணன் பணிபுரிந்துள்ளார். இந்தியாவில் வழங்கப்படும் நான்காவது மிக உயர்ந்த குடிமை விருதான பத்மசிறீ விருதை இவர் பெற்றுள்ளார்.

## கல்வி
சென்னை கீழ்பாக்கத்திலுள்ள அரசு மருத்துவக் கல்லூரியில் மருத்துவத்தில் இளநிலை பட்டம் பெற்ற இவர் தன்னுடைய முதுநிலை பட்டத்தை புது தில்லியிலுள்ள மௌலானா ஆசாத் மருத்துவக் கல்லூரியில் படித்து பெற்றார்.

## தொழில்
கண்ணன் சென்னை அடையார் புற்றுநோய் நிறுவனத்தின் அறுவை சிகிச்சை புற்றுநோயியல் துறைக்கு தலைமை தாங்கினார். 2006 ஆம் ஆண்டு ஒரு சக ஊழியரின் வேண்டுகோளின் பேரில் கலந்தாலோசிப்பதற்காக இவர் முதன்முறையாக கச்சார் புற்றுநோய் மருத்துவமனை மற்றும் ஆராய்ச்சி மையத்தைப் பார்வையிட்டார். அப்போது அந்நிறுவனத்தின் அப்போதைய இயக்குநரைச் சந்தித்து உரையாடியபோது கச்சார் மையத்திற்குத் தலைமை தாங்கும் வாய்ப்பு கிடைத்தது. கண்ணன் தனது பயிற்சியை சென்னையில் விட்டுவிட்டு 2007 ஆம் ஆண்டு தனது குடும்பத்தினருடன் அசாம் மாநிலத்திற்குச் சென்றார், பராக் பள்ளத்தாக்கு மக்களுக்கு அடிப்படை சுகாதார வசதிகளை வழங்குவதற்காக சில்சாரில்  உள்ள கச்சார் புற்றுநோய் மருத்துவமனை மற்றும் ஆராய்ச்சி மையம் மூலம் மருத்துவச் சேவையை தொடர்ந்தார்.

## விருதுகள்

* ரமோன் மக்சேசே விருது - 2023 
* மருத்துவத்திற்காக வழங்கப்படும் **மகாவீர் விருது**  
* பத்மசிறீ -  2020  விருதும் கண்ணனுக்கு வழங்கப்பட்டுள்ளன.

## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:பத்மசிறீ விருது பெற்றவர்கள்
பகுப்பு:இந்திய மருத்துவர்கள்
பகுப்பு:ரமோன் மக்சேசே விருது பெற்றோர்
நாராயணராவ் வியாசு

**நாராயணராவ் வியாசு** (Narayanrao Vyas) (1902-1984) குவாலியர் கரானாவின் (இசைப்பள்ளி) இந்துஸ்தானிய இசைக்கலைஞராவார். இவர் விஷ்ணு திகம்பர் பலூசுகரின் சீடராக இருந்தார். இவர் பல பாரம்பரிய கியால் மற்றும் பகுதியளவு மரபுசார்ந்த பஜனைகள் மற்றும் தும்ரிக்களைப் பாடி 78 ஆர்பிஎம் இசைத்தட்டுகுகளாக வெளியிட்டு 1930 இல் மிகவும் பிரபலமானார். இவரது தந்தையும் மாமாவும் கோலாப்பூரில் நன்கு அறியப்பட்ட இசைக்கலைஞர்களாவர். இவரது அண்ணன் சங்கர்ராவ் வியாசும் ஒரு பாடகராகவும், தனித்துவமான இசையமைப்பாளராகவும் இருந்தார்.

## மேற்கோள்கள்

## வெளி இணைப்புகள்
* Courses.nus.edu.sg

பகுப்பு:சங்கீத நாடக அகாதமி விருது பெற்றவர்கள்
பகுப்பு:1984 இறப்புகள்
பகுப்பு:1902 பிறப்புகள்
த. வி. பலூசுகர்

பண்டிட் **தத்தாத்ரேயா விஷ்ணு பலூசுகர்** (Dattatreya Vishnu Paluskar) (28 மே 1921 - 26 அக்டோபர் 1955) இவர் பாரம்பரிய இந்துஸ்தானி இசைப் பாடகராவார். இவர் ஒரு குழந்தை அதிசயமாக கருதப்பட்டார்.

## ஆரம்பகால வாழ்க்கையும் பின்னணியும்
இவர், மகாராட்டிராவின் நாசிக் நகரில் பிரபல இந்துஸ்தானி இசைக்கலைஞர் விஷ்ணு திகம்பர் பலூசுகருக்கு பிறந்தார். இவரது அசல் குடும்பப்பெயர் காட்கில் என்பதாகும். ஆனால் அவர்கள் பலூசு (சாங்லிக்கு அருகில்) கிராமத்தைச் சேர்ந்தவர்கள் என்பதால், இவர்கள் "பலூசுகர்" குடும்பம் என்று அறியப்பட்டனர்.

இவரது பத்து வயதில் இவரின் தந்தை இறந்து போனார். பின்னர் பண்டிட் வினாயக்ராவ் பட்வர்தன் மற்றும் நாராயணராவ் வியாசு ஆகியோரிடம் பயிற்சி பெற்றார். இவருக்கு பண்டிட் சிந்தமன்ராவ் பலூசுகர் மற்றும் பண்டிட் மிராஷி புவா ஆகியோரும் பயிற்சி அளித்தனர் .

## தொழிலும் வாழ்க்கையும்
இவர், தனது பதினான்கு வயதில் பஞ்சாபிலுள்ள ஹர்வல்லப் சங்க சம்மேளனத்தில் தனது முதல் நிகழ்ச்சியை வழங்கினார். இவர் குவாலியர் பள்ளி மற்றும் காந்தர்வ மகாவித்யாலயத்தை மரபுரிமையாகப் பெற்றார். ஆனால் மற்ற பள்ளிகள் மற்றும் பாணிகளின் அழகியல் அம்சங்களை ஏற்றுக்கொள்வதில் இவர் எப்போதும் திறந்த மனதுடன் இருந்தார். 

இவர் பைஜு பாவ்ரா என்ற பாலிவுட் படத்தில் அமீர் கானுடன் ஒரு டூயட் பாடியுள்ளார். மேலும் ஷாப் மோச்சன் என்ற பெங்காலி படத்திலும் பாடியுள்ளார். 

## இறப்பு
இவர் 1955 அக்டோபர் 26 அன்று மூளையழற்சி  காரணமாக மும்பையில்,இறந்தார்.

## குறிப்புகள்

## வெளி இணைப்புகள்
* D. V. Paluskar Page
* Extract from G.N. Joshi's "Down Melody Lane" (1984)
* Paluskar recordings on www.sarangi.info 

பகுப்பு:1955 இறப்புகள்
பகுப்பு:1921 பிறப்புகள்
மிராஷி புவா

**மிராஷி புவா** (Mirashi Buwa) என்று பொதுவாக அறியப்படும் யசுவந்த் சதாசிவ புவா (1883 - 1966 சனவரி 5) இவர் ஓர் இந்திய காவியப் பாடகரும் காயல் -பாணியின் இந்துஸ்தானி இசைப் பாடகருமாவார் . விஷ்ணு திகம்பர் பலூசுகருடன் குவாலியர் கரானாவின் பாலகிருட்டிணபுவா இச்சல்கரஞ்சிகரின் (1849-1926) புகழ்பெற்ற சீடராக இருந்தார்.   இவர் வேகமான குரலுக்காக அறியப்பட்டார். இவர் ஒரு நடிகராகவும் இருந்தார். மேலும் சங்கீத நாடகம், மராத்தி நாடகம் போன்ற பலவற்றில் நடித்துள்ளார் .

## சுயசரிதை
இவர் மகாராட்டிராவின் தற்போதைய கோலாப்பூர் மாவட்டத்தில் இச்சல்கரஞ்சியில் 1883 இல் பிறந்தார்.  1911 முதல் 1932 வரை புனேவில் உள்ள "நாட்டியகலா பிரவர்தக் மண்டலி" என்ற நாடக நிறுவனத்தில் பணிபுரிந்தார். மேலும் ஏராளமான சீடர்களுக்கு இசையையும் கற்றுக் கொடுத்தார். 

1961 ஆம் ஆண்டில், இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி தனது சங்கீத நாடக அகாதமி விருதினை இவருக்கு வழங்கியது. 

இவர் 1966 சனவரி 5இல் இறந்தார். 

## சீடர்கள்
இவரது குறிப்பிடத்தக்க சீடர்களில் விநாயக்புவா உத்தர்கர், யசுவந்த்புவா ஜோசி மற்றும் மும்பையைச் சேர்ந்த ராஜரம்புவ பரட்கர் ஆகியோர் அடங்குவர் . 

## குறிப்புகள்

பகுப்பு:1966 இறப்புகள்
பகுப்பு:1883 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
யசுவந்த் பாலகிருட்டிண ஜோசி

பண்டிட் **யசுவந்த் பாலகிருட்டிண ஜோசி** (Yeshwant Balkrishna Joshi) (1928 - 5 அக்டோபர் 2012), மேலும் யசுவந்த்புவா ஜோசி என்றும் அறியப்படும் ஒரு இவர் ஓர் இந்துஸ்தானி இசையின் காயல் பாணியின் இந்தியப் பாடகராவார்.  

இவர், இந்தியாவின் புனேவில் பிறந்தார். பண்டிட் மிராஷி புவா மற்றும் ஜெகநாத்புவா புரோகித் ஆகியோருடன் குவாலியர் கரானாவின் கீழ் படித்தார். இவரது சீடர்களில் இராம் தேஷ்பாண்டே மற்றும் ஆஷா கதில்கர் ஆகியோர் அடங்குவர்.

இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாடமி 2003 ஆம் ஆண்டில் இவருக்கு தனது சங்கீத நாடக அகாடமி விருதினை வழங்கியது.

## குறிப்புகள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:2012 இறப்புகள்
பகுப்பு:1928 பிறப்புகள்
கட்லிசெரா சட்டமன்றத் தொகுதி

**கட்லிசெரா சட்டமன்றத் தொகுதி** (Katlicherra Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது கரீம்கஞ்சு மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்
ஆஷா கதில்கர்

**ஆஷா கதில்கர்** (Asha Khadilkar) (பிறப்பு: 1955 சனவரி 11) இவர் இந்தியாவின் மும்பையைச் சேர்ந்த மூத்த பாடகரான இவர், பாரம்பரிய இந்துஸ்தானி இசையையும், பக்தி இசையையும் சங்கீத நாடகம் உட்பட பல நிகழ்ச்சிகளாஇ நிகழ்த்துகிறார்.

## தொழில்
கதில்கர் அகில இந்திய வானொலியில் வழக்கமான பாடகராவார். இவர் ஐக்கிய இராச்சியம், அமெரிக்கா, கனடா மற்றும் சிங்கப்பூர் ஆகிய நாடுகளில் பல சந்தர்ப்பங்களில் தனது தனிப்பட்ட நிகழ்ச்சிகளை செய்துள்ளார். 2000 ஆம் ஆண்டு முதல் மும்பையின் வொர்லி, நேரு மையம் தயாரித்த 4 புதிய மராத்தி இசைத் தொகுப்புகளுக்கு இவர் இசை இயக்கத்தையும் வழங்கியுள்ளார். இவர் இந்திய செம்மொழி இசையின் மேம்பட்ட மாணவர்களுக்கு வழிகாட்டுதலையும் வழங்குகிறார். இவர், தனது கணவர் மாதவ் கதில்கருடன் இணைந்து, பல்வேறு வகையான கலை, இலக்கியம், தேசியவாத நடவடிக்கைகள் மூலம் இந்திய கலாச்சாரத்தைப் பாதுகாக்கவும் பெருக்கவும் அர்ப்பணித்த ஒரு இலாப நோக்கற்ற அமைப்பான உத்தங் சான்ஸ்குதிக் பரிவார் என்றா அறக்கட்டளையை நடத்தி வருகிறார்.

## ''சா ரி கா மா பாவுடன்''
2008 ஆம் ஆண்டில், *ஐடியா சா ரி கா மா பா* எனப்படும் மராத்தி குரல் பாடும் போட்டி நிகழ்ச்சிக்கு இசை இயக்குநர் சலீல் குல்கர்னியுடன் பிரபல நடுவர்களில் ஒருவராக இவர் இருந்தார். இந்த பருவத்தில் முப்பதுகளின் நடுப்பகுதியிலும் நாற்பதுகளிலும் இருக்கும் பெரியவர்கள் இசையை ஒரு பொழுதுபோக்காகப் பின்தொடர்ந்தனர். இந்த நிகழ்ச்சிக்கு *சா ரி கா மா பா: ஸ்வப்னா ஸ்வரஞ்சே, நவதருண்யாச்சே* (புதிய இளைஞர்களின் இசைக்கான கனவு ) என்று பெயரிடப்பட்டது.

## மேலும் காண்க

* ஜிதேந்திர அபிசேகி
* வசந்த்ராவ் தேஷ்பாண்டே
* மாணிக் வர்மா

## குறிப்புகள்

பகுப்பு:மராத்தியர்கள்
பகுப்பு:வாழும் மக்கள்
பகுப்பு:1955 பிறப்புகள்
ஆத்திரேலியத் துடுப்பாட்ட அணியின் இந்தியச் சுற்றுப்பயணம், 1996–97

**[[ஆத்திரேலியத் துடுப்பாட்ட அணி|ஆத்திரேலிய அணி]]** 1996 அக்டோபர் மாதம் இந்தியாவில் சுற்றுப்பயணம் மேற்கொண்டு இந்தியா அணியுடன் ஒரு தேர்வுப் போட்டியில் விளையாடியது.

## அணிகள்

## தேர்வுப் போட்டி

## மேற்கோள்கள்

பகுப்பு:இந்தியாவில் துடுப்பாட்டம்
பகுப்பு:ஆத்திரேலியாவில் துடுப்பாட்டம்
அஜித் கட்கடே

**அஜித் கட்கடே** (Ajit Kadkade) இவர், இந்தியாவின் கோவா மற்றும் மகாராடிஷ்டிராவைச் சேர்ந்த ஒரு பக்தி பாடகராவார். இவர் கோவாவின் பிச்சோலிம் நகரில் பிறந்தார். பாரம்பரிய இந்துஸ்தானி இசையை பிரபல பாடகர் சிதேந்திர அபிசேகியிடம் பயின்றார். இவர் மராத்தி பக்தி பாடல்கள் (பஜனைகள்), அபங்கங்கள், சங்கீத நாடகம் மற்றும் இந்துஸ்தானி இசையை பாடுவதில் நிபுணத்துவம் பெற்றவர்.

## குறிப்புகள்

பகுப்பு:வாழும் மக்கள்
யாழ்ப்பாணம் கிங்சு

**யாழ்ப்பாணம் ஸ்டாலியன்சு** (*Jaffna Stallions*, **ஜப்னா ஸ்டாலியன்ஸ்**, ) என்பது இலங்கையில் லங்கா பிரிமியர் லீக் (LPL) போட்டிகளில் விளையாடும் ஒரு துடுப்பாட்ட அணி ஆகும். இவ்வணி ஐக்கிய ராச்சியம், ஆத்திரேலியா, பிரான்சு, ஐக்கிய அமெரிக்கா, கனடா ஆகிய நாடுகளில் வாழும் சில புலம்பெயர் தமிழர்களால் கூட்டாக நிர்வகிக்கப்படுகிறது. ஆர்னல்டு ஆனந்தன், மற்றும் மைக்கிரோசாப்ட் வென்சர்சு (எம்12) நிறுவனத்தின் நிறுவனர் ராகுல் சூட் ஆகியோர் இதன் இணை உரிமையாளர்களாக உள்ளனர். சாரங்க விஜயரத்தின இலங்கைக்கான தகவல், ஊடகப் பணிப்பாளராக உள்ளார். இவ்வணியின் முகாமையாளராக ஹரி வாகீசன் உள்ளார்.

இலங்கையின் முன்னாள் துடுப்பாட்ட அணித் தலைவர் திலின கந்தம்பே இவ்வணியின் பயிற்சியாளராக உள்ளார். திசாரா பெரேரா இவ்வணியின் முத்திரை வீரராக விளையாடுகிறார்.

லங்கா பிரிமியர் லீக் போட்டிகளின் முதலாவது வாகையாளர் கிண்ணத்தை யாழ்ப்பாணம் இசுடாலியன்சு அணி வென்றது. 2020 திசம்பர் 16 இல் நடைபெற்ற இறுதிப் போட்டியில் காலி கிளேடியேட்டர்சு அணியை 53 ஓட்டங்களால் வென்று தனது முதலாவது வெற்றிக் கிண்ணத்தை பெற்றது.

## பருவங்கள்

## 2020 அணி

* பன்னாட்டு அணி வீரர்கள் **தடித்த** எழுத்துகளில் தரப்பட்டுள்ளனர்.
*  - பருவத்தின் கடைசிக் காலத்தில் விளையாட மாட்டார்கள்

மூலம்: இலங்கை துடுப்பாட்ட வாரியம், 2020

## நிருவாகிகளும், ஊழியர்களும்

## சிறப்புகள்
### லீக்
***[[லங்கா பிரிமியர் லீக்]]**
****வெற்றியாளர்கள் (1; record):** 2020

## தரவுகள்
### பருவம் வாரியாக

*<small>இற்றைப்படுத்தியது: 18 திசம்பர் 2020</small>*
* **மூலம்** :ESPNcricinfo

### எதிரணிகள் வாரியாக

*<small>இற்றைப்படுத்தியது: 18 திசம்பர் 2020</small>*

## மேற்கோள்கள்

## வெளி இணைப்புகள்
*Official Website 
*Jaffna Stallions on Facebook
*Jaffna Stallions Official Team Account on Twitter
*Jaffna Stallions Cricket Academy on Twitter

பகுப்பு:யாழ்ப்பாண மாவட்டம்
பகுப்பு:லங்கா பிரிமியர் லீக்
பிரபாகர் கரேக்கர்

பண்டிட் **பிரபாகர் கரேக்கர்** (*Prabhakar Karekar*, 1944 – 12 பெப்ரவரி 2025) ஓர் இந்துஸ்தானி இசைப் பாடகராவார். இவர் பண்டிட் சிதேந்திர அபிசேகி மற்றும் சி.ஆர்.வியாசின் சீடராவார். இவர் இந்தியாவின் கோவாவில் பிறந்தார்.  இவருக்கு 2014 இல் தான்சேன் சம்மான் மற்றும் 2016 ஆம் ஆண்டில் சங்கீத நாடக அகாதமி விருது ஆகியவை வழங்கப்பட்டது.  

## பின்னணி
பிரபாகர் ஜனார்தன் கரேக்கர் என்ற பெயரில் அப்போதைய போர்த்துகீசிய கோவாவில் 1944 இல் பிறந்தார்.   இவரது இந்துஸ்தானி குரலிசை பயிற்சி சுரேஷ் ஹல்தங்கரிடமிருந்து வந்தது.  இவர் ஒரு சிறந்த கலைஞராகவும் ஆசிரியராகவும் அறியப்படுகிறார். மேலும் அகில இந்திய வானொலி மற்றும் தூர்தர்ஷனின் தரப்படுத்தப்பட்ட கலைஞர் ஆவார். 

## இந்துஸ்தானி குரலை ஊக்குவித்தல்
கரேக்கர், சுவரப்பிரபா என்ற அறக்கட்டளையின் நிறுவனரும் தலைவரும் ஆவார்.  இவர் பல நம்பிக்கைக்குரிய மற்றும் திறமையான இளம் இசைக்கலைஞர்களுக்கு பயிற்சி அளித்துள்ளார். இவர் தனது கணக்கில் பல பதிவுகளை வைத்துள்ளார். மேலும், பல நாடுகளில் இசை நிகழ்ச்சிகளை நிகழ்த்தியுள்ளார். விரிவுரை செய்தார் மற்றும் நடத்தினார் அல்லது மாநாடுகளில் பங்கேற்றார். 

## இணைவு இசை
இவர் ஆர்னெட் கோல்மேன் (அமெரிக்கா), மற்றும் சுல்தான் கான் ( இந்தியா ) ஆகியோருடன் இணைவு இசை உலகில் நுழைந்தார். இந்துஸ்தானி குரலிசையில் இவர் செய்த பங்களிப்புக்காக சங்கீத நாடக அகாதமி விருது வழங்கப்பட்டது. 

## மேலும் காண்க

* சகுந்தலா பார்னே - இவரது வாழ்க்கை வரலாற்றை எழுதியவர் .

## மேற்கோள்கள்

## வெளி இணைப்புகள்
* ̽Prabhakar Karekar songs
* Prabhakar Karekar on MyHeritage
* Prabhakar Karekar on Saregama.com
* On Aathavanitli-Gani.com

பகுப்பு:1944 பிறப்புகள்
பகுப்பு:2025 இறப்புகள்
பகுப்பு:இந்துஸ்தானி இசைப் பாடகர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:கோவா நபர்கள்
சகுந்தலா பார்னே

**சகுந்தலா பார்னே** (Shakuntala Bharne) இவர் ஓர் இந்தியப் பாடகரும், எழுத்தாளரும், கவிஞரும், அகில இந்திய வானொலியில் அறிவிப்பாளருமாவார். இவர் கொங்கணி மொழி போராட்டத்தின் எழுத்தாளரும், ஆர்வலருமாவார்.

## தொழில்
ஹூப்ளியிலுள்ள கங்குபாய் ஹங்கல் வழிகாட்டுதலின் கீழ் இசையில் பயிற்சி பெற்றார். இவர் இரட்டை பட்டப்படிப்பு முடித்துள்ளார். இவர் இசை குறித்து **சுவரானந்த்** மற்றும் **நாதபிரம்மம்** என்று இரண்டு புத்தகங்களை எழுதியுள்ளார். இதற்காக கோவா கொங்கணி அகாடமி மற்றும் கொங்கனி பாஷா மண்டல் விருதைப் பெற்றார். இவர் பண்டிட் பிரபாகர் கரேக்கரின் வாழ்க்கை வரலாற்றையும் எழுதியுள்ளார். கங்குபாய் ஹங்கலுக்கு அஞ்சலி வழங்கும் இசை நிகழ்ச்சியான *சுவராஞ்சலியில்* கோப் என்ற இசைத் தொகுப்பை வெளியிட்டார். 2014 ஆம் ஆண்டில் கொங்கணியில் உள்ள கவிதை வாசிப்பான உத்தஜனாவின் கவிஞர்களில் ஒருவராக இருந்தார். 2016 ஆம் ஆண்டில், கொங்கணி இசை நிகழ்ச்சியான வசந்த் பகார் - கொங்கணி கீதாஞ்சோ ஹாரில் இவர் நிகழ்த்தினார். 2017 ஆம் ஆண்டில் , கோவாவின் சோகோரோவில் உள்ள *கும்தாச்செம்* என்ற விழாவில் இவர் நிகழ்ச்சி நடத்தினார். மும்பையின் தாதரில் சாகித்திய அகாதமி ஏற்பாடு செய்த பன்மொழி கவிதை மாநாட்டின் ஒரு பகுதியாகவும் இருந்தார். இவர் சுவராசம்சராணி கிரிஜாதாய் கேல்கர் இசை விழாவை 2018 இல் தொகுத்து வழங்கினார். இவர் 2019 ஆம் ஆண்டில் *தி நவ்ஹிண்ட் டைம்ஸின்* என்ற பத்திரிக்கையின் வெளியான தொடரான *யுவர் கேரியர் மேட்டர்ஸின்* ஒரு பகுதியாகவும் இருந்தார்.

## குறிப்புகள்

## வெளி இணைப்புகள்
* 
* 

பகுப்பு:இந்திய எழுத்தாளர்கள்
பகுப்பு:வாழும் மக்கள்
இராஜா காலே

பண்டிட் இராஜாராம் என்கிற **இராஜா காலே** ஒரு இந்திய பாடகரும், இசையமைப்பாளரும், இந்தியப் பாரம்பரிய இசையில் பக்தி இசையின் அறிஞராவார். இவர் பண்டிட் சிதேந்திர அபிசேகியின் மூத்த சீடராவார்  . இவர் குவாலியர் பள்ளியிலிருந்து பண்டிட் சி. பி. இராலே, பண்டிட் பாலாசாகேப் பூஞ்சுவாலா ஆகியோரிடமிருந்து மதிப்புமிக்க வழிகாட்டுதலையும் பெற்றார். இவர், பழைய மற்றும் புதிய இந்துஸ்தானி இசையை ஒரு அணுகுமுறையுடன் வழங்குவதற்காக அறியப்படுகிறார். இது ஒரே நேரத்தில் தேர்ந்தெடுக்கப்பட்ட மற்றும் செயல்திறனில் கவனம் செலுத்துகிறது.

காயலில் முக்கியத்துவம் என்ற ஆய்வறிக்கையுடன் முனைவர் பட்டம் (1990) பெற்றுள்ளார். "புகழ்பெற்ற பாடகர்களான  பண்டிட் பீம்சென் ஜோஷி, பண்டிட் குமார் காந்தர்வா, பண்டிட் சிதேந்திர அபிசேகி, மற்றும் பண்டிட் ஜஸ்ராஜ் ஆகியோரின்" கயாகி "இன் ஒப்பீட்டு ஆய்வு மற்றும் பகுப்பாய்வுபாடத்தை ஆய்வு செய்வதற்காக இந்திய அரசின் கலாச்சாரத் துறையிலிருந்து உதவித்தொகையையும் இவர் பெற்றுள்ளார். இவர் பல குறிப்பிடத்தக்க சந்தர்ப்பங்களில் நேரடி நிகழ்ச்சிகளை நிகழ்த்தியுள்ளார். தொலைக்காட்சி, வானொலி, பண்பலை உள்ளிட்ட ஒளிபரப்பு ஊடகங்களில் நிகழ்ச்சியினை வழங்கியுள்ளார். .

## ஆரம்பகால வாழ்க்கையும் பின்னணியும்
இவர் தனது தந்தை பிரபாகர்ராவ் காலேவிடம் இசையில் தனது துவக்கத்தையும், பண்டிட் உத்தமராவ் அக்னிகோத்ரியிடமிருந்து மேலதிக பயிற்சியையும் பெற்றார். பின்னர் இவர் ஒரு மூத்த பாடகரும், இந்துஸ்தானி இசையின் பாரம்பரிய மற்றும் அரை பாரம்பரிய வடிவங்களின் சிறந்த இசையமைப்பாளருமான பண்டிட் சிதேந்திர அபிசேகியுடன் இசை பயின்றார்.

## விருதுகள்
வத்சலாபாய் ஜோசி புரசஸ்கார், 2007

## குறிப்புகள்

பகுப்பு:வாழும் மக்கள்
அட்டிவேரி பறவைகள் சரணாலயம்

**அட்டிவேரி பறவைகள் சரணாலயம்** *(Attiveri Bird Sanctuary)*இந்திய மாநிலமான கர்நாடகாவின் உத்தர கன்னட மாவட்டத்திலுள்ள முண்டுகாடு  தாலுகாவில் இருக்கிறது. இது முண்டுகாடிலிருந்து 15 கி.மீ தொலைவிலும்,  ஊப்ளி-தார்வாடிலிருந்து 43 கி.மீ தொலைவிலும் அமைந்துள்ளது.

சுமார் 2.23 சதுர கி.மீ.  பரப்பளவில் அமைந்துள்ள இந்த சரணாலயம் அட்டிவேரி நீர்த்தேக்கத்திலும் அதைச் சுற்றியும் அமைந்துள்ளது. நீர்த்தேக்கத்தை சுற்றியுள்ள சரணாலயத்தின் ஒரு பகுதியில் நதி மற்றும் இலையுதிர் காடுகள் உள்ளன.

உண்ணிக்கொக்கு, கொண்டை நீர்க்காகம், சின்ன நீர்க்காகம், வெள்ளை அரிவாள் மூக்கன், கரண்டிவாயன், கார்வெண் மீன்கொத்தி, வெண்தொண்டை மீன்கொத்திகள், இந்திய சாம்பல் இருவாச்சி, தகைவிலான் உள்ளிட்ட பறவைகள் பல இங்கு வாழ்கின்றன. சரணாலயத்தைச் சுற்றியுள்ள விவசாய நிலங்கள் பலவகையான நீர்வாழ் உயிரினங்களை ஈர்க்கின்றன.
நவம்பர் மாதம் முதல் மார்ச்சு மாதம் வரையிலான காலம் இச்சரணாலயத்தைப் பார்வையிடுவதற்கு உகந்த காலமாகக் கருதப்படுகிறது.

## மேற்கோள்கள்

பகுப்பு:கர்நாடக சுற்றுலாத் தலங்கள்
பகுப்பு:உத்தர கன்னட மாவட்டம்
பகுப்பு:இந்தியாவில் உள்ள பறவைகள் காப்பகங்கள்
சாலக்குடி வேளாண் ஆராய்ச்சி நிலையம்

**சாலக்குடி வேளாண் ஆராய்ச்சி நிலையம்*** (Agronomic Research Station, Chalakudy)* இந்தியாவின் கேரள மாநிலத்திலுள்ள திருச்சூர் மாவட்டத்திலிருக்கும் ஒரு வேளாண் ஆராய்ச்சி நிலையமாகும். இந்த ஆராய்ச்சி நிலையம் கேரள வேளாண் பல்கலைக்கழகத்தின் மத்திய மண்டலத்தின் கீழ் உள்ளது. 
சாலக்குடி வேளாண் ஆராய்ச்சி நிலையம் கேரள வேளாண் துறையால் 1972ஆம் ஆண்டு நிறுவப்பட்டது. 1972ஆம் ஆண்டு கேரள வேளாண் பல்கலைக்கழகம் நிறுவப்பட்டபோது இந்த வேளாண் ஆராய்ச்சி நிலையம் கேரள வேளாண் பல்கலைக்கழகத்தால் கையகப்படுத்தப்பட்டது. இந்திய வேளாண் ஆராய்ச்சிக் குழுமம் (ஐ. சி. ஏ. ஆர்) நிதியுதவி வழங்கி செயல்படுத்தும் நீர் மேலாண்மை குறித்த ஆராய்ச்சிக்கான ஒருங்கிணைந்த திட்டத்தை செயல்படுத்த இந்த நிலையம் தேர்ந்தெடுக்கப்பட்டது. 
நீர் மேலாண்மை ஆராய்ச்சி திட்டம் 1974 ஆம் ஆண்டு முதல் செயல்படத் தொடங்கியது. இந்த ஆராய்ச்சி நிலையம் கரிம உரமிடுதல் பிரிவில் தீவிர ஆராய்ச்சியை மேற்கொண்டு வருகிறது.  

## மேற்கோள்கள்

## வெளியிணைப்புகள்
* Official Website https://web.archive.org/web/20130611084203/http://www.kau.edu/arschalakudy.htm

பகுப்பு:கேரளத்தில் கல்வி
குசால் கான்வார் சர்மா

**குசால் கான்வர் சர்மா** (Kushal Konwar Sarma) (அசாமி: কুশল কোঁৱৰ শৰ্মা) அசாமைச் சார்ந்த இந்தியக் கால்நடை மருத்துவர் ஆவார். இவர் *அசாமின் யானை மருத்துவர்* எனப் புகழ்பெற்றவர். சர்மாவுக்கு 2020ஆம் ஆண்டில் மருத்துவத் துறையில் சிறப்பாக பணியாற்றியதற்காகப் பத்மசிறீ விருது வழங்கப்பட்டது.

## தொழில்
சர்மா யானைகளுக்கு மருத்துவம் பார்க்கும் கால்நடை மருத்துவர் ஆவார். இவர் அசாமின் குவகாத்தியில் உள்ள கால்நடை அறிவியல் கல்லூரியில் அறுவைச் சிகிச்சை மற்றும் கதிரியக்கவியல் பேராசிரியர் ஆவார். பெரும்பாலும் இவர் யானைகளுக்கு சிகிச்சையளிக்ககும் பணியினை அயராது மேற்கொண்டுள்ளார். இவர் 139 சிறைபிடிக்கப்பட்ட முரட்டு யானைகளைப் பழக்கப்படுத்திச் சாந்தப்படுத்தியுள்ளார். இவர் சுமார் 100 காட்டு யானைகளுக்குச் சிகிச்சை அளித்து மற்றும் இடமாற்றத்திற்கு வழிவகுத்துள்ளார். சராசரியாக, இவர் ஒரு வருடத்திற்கு 750-800 யானைகளுக்குச் சிகிச்சை அளித்துப் பழக்கும் செயலைச் செய்கிறார்.

## விருதுகள்

* பத்மசிறீ - இந்தியாவின் 4வது மிக உயர்ந்த குடிமை விருதானது,  பத்மசிறீ விருது இவருக்கு 2020ஆம் ஆண்டு சனவரி 26ஆம் நாளன்று வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
அளம்பில்

**அளம்பில்** (*Alampil*) என்பது இலங்கையின் முல்லைத்தீவிலிருந்து கொக்கிளாய் நோக்கி செல்லும் பாதையில் 7 மைல் கல் தொலைவில் உள்ள ஒரு கரையோரக் கிராமம். இது கரைதுறைப்பற்று பிரதேச செயலாளர் பிரிவில் அமைந்துள்ளது.

## இங்குள்ள பாடசாலைகள்
* அளம்பில் றோமன் கத்தோலிக்க மகா வித்தியாலயம்
* அளம்பில் முருகன் கோவில்

## இங்குள்ள கோவில்கள்
* அளம்பில் புனித அந்தோனியார் தேவாலயம்

## சிறப்புகள்
*அளம்பில் மாவீரர் துயிலும் இல்லம்

## மேற்கோள்கள்

பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
கம்போடியத் திரைப்படத்துறை

**கம்போடியத் திரைப்படத்துறை** (Cinema of Cambodia) என்பது கம்போடிய நாட்டில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.

இந்த திரைப்படத்துறை 1950 களில் தொடங்கியது, மேலும் 1960 களில் பல படங்கள் தயாரிக்கப்பட்டு நாடு முழுவதும் திரையிடப்பட்டன அவை கம்போடியத் திரைப்படத்துறையின் 'பொற்காலம்' என்று கருதப்படுகின்றன. கெமர் ரூச் ஆட்சியின் போது கம்போடியத் திரைப்படத்துறை பெரும் வீழ்ச்சியை அடைந்தது. அதன் பிறகு காணொளி மற்றும் தொலைக்காட்சியின் ஆதிக்கம் காரணமாக கம்போடியத் திரைப்படத்துறை சிறிய துறையானது.

## வரலாறு
1920 களின் முற்பகுதியில் வெளிநாட்டு திரைப்பட தயாரிப்பாளர்களால் ஆவணப்படங்கள் படமாக்கப்பட்டன. கம்போடியாவில் தயாரிக்கப்பட்ட முதல் திரைப்படம் 1950 களில் வெளிநாடுகளில் படித்த ரோயூம் சோஃபோன், ஐயு பன்னக்கர் மற்றும் சன் பன் லி போன்ற திரைப்பட தயாரிப்பாளர்களால் தயாரிக்கப்பட்டன. தற்போது ரியஸ்மெய் பீன்மீஸ், வெஸ்டெக் மீடியா, சண்டே போன்ற திரைப்பட தயாரிப்பு நிறுவனங்களால் காதல், திகில் போன்ற வகைத் படங்கள் தயாரிக்கப்படுகின்றது. கம்போடியத் திரைப்படத்துறையில் திகில் த் திரைப்படங்கள் மிகவும் பிரபலமானது. ஆனால் 2007 இன் பிற்பகுதியில் நடைபெற்ற மூன்றாம் கெமர் திரைப்பட விழாவில் திகில் படங்கள் போட்டிக்கு தடை விதிக்கப்பட்டன.

## வீழ்ச்சி
2007 ஆம் ஆண்டின் இறுதியில் பார்வையாளர்களின் எண்ணிக்கை குறையத் தொடங்கிய காரணமாக திரையரங்குகளும் திரைப்பட தயாரிப்பு நிறுவனங்களும் மூடத் தொடங்கின. 1965 மற்றும் 1975 க்கு இடையில் 30 திரையரங்குகள் இருந்த நிலையில் 13 திரையரங்குகள் மட்டுமே இயங்குகின்றன. மோசமான திரைக்கதை, வசனம்  மற்றும் பலவீனமான நடிப்பு மற்றும் குறைத்துபோன தயாரிப்பு  போன்றவை காரணங்களாக விமர்சகர்கள் குற்றம் சாட்டுகின்றனர்.

## மேற்கோள்கள்

## வெளி இணைப்புகள்
* Cambodia Film Office
* Cambodian Productions 

பகுப்பு:ஆசியத் திரைப்படத்துறை
மோகன் குமார் மங்கலம் விளையாட்டரங்கம்

**மோகன் குமார் மங்கலம் விளையாட்டரங்கம்** *(Mohan Kumar Mangalam Stadium)* இந்தியாவின் சார்கண்டு மாநிலத்திலுள்ள பொக்காரோ எஃகு நகரில் அமைந்துள்ளது. அரங்கம் நகரத்தின் மையப்பகுதியிலுள்ள பிரிவு 4 பகுதியில் அமைந்துள்ளது. இந்த அரங்கத்தை பொகாரோ எஃகு தொழிற்சாலை நிர்வகிக்கிறது  நகரத்தில் பல்வேறு விளையாட்டு நிகழ்வுகளையும் இத்தொழிற்சாலை நடத்துகிறது. முக்கிய பிரமுகர்களுக்கான இருக்கை வசதிகளுடன் விளையாட்டு அரங்கில் 30,000 நபர்கள் அமர்ந்து பார்க்கும் வசதி இங்கு செய்யப்பட்டுள்ளது. தேசிய மற்றும் மாநில கால்பந்து கூட்டமைப்பு போட்டிகள் இங்கு நடைபெறுகின்றன. தடகள போட்டிகள் நடத்துவதற்கான தடங்களும் இங்குள்ளன. சார்கண்டு கால்பந்து கழகம் 1-கூட்டிணைவு 2 ஆம் நிலை தொழில்முறை கால்பந்து போட்டிகளை இங்கு நடத்தி வருகிறது.
 
இந்திய எஃகு ஆணைய கால்பந்து அகாதமியின் தலைமையிடம் மோகன் குமார் மங்கலம் விளையாட்டரங்கமாகும். இந்த அகாதமியின் மாணவர்கள் அணி மூன்று சுப்ராட்டோ கோப்பைகளை வென்றுள்ளார்கள். 
## மேற்கோள்கள்

பகுப்பு:சார்க்கண்டு
பகுப்பு:இந்திய விளையாட்டரங்குகள்
ஹபலங் சட்டமன்றத் தொகுதி

**ஹபலங் சட்டமன்றத் தொகுதி** (Haflong Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். இது தன்னாட்சி மாவட்ட மக்களவைத் தொகுதியில் அடங்குகிறது.

## சட்டமன்ற உறுப்பினர்கள்

## மேற்கோள்கள்

பகுப்பு:அசாம் சட்டமன்றத் தொகுதிகள்
மூஸ் மாகாணம்

**மூஸ் மாகாணம்** (*Muş Province*,    , Kurdish    ) என்பது கிழக்கு துருக்கியில் உள்ள ஒரு மாகாணமாகும் . இது 8,196&nbsp;கி.மீ. 2 பரப்பளவு கொண்டுள்ளது. மேலும் 2010 ஆம் ஆண்டின் கணக்கீட்டின்படி இதன் மக்கள் தொகை 406,886 ஆகும். இது 2000 ஆம் ஆண்டில் 453,654 ஆக இருந்தது. மாகாண தலைநகரம் மூஸ் நகரம் ஆகும். மூஸ் மாகாணத்தில் உள்ள மற்றொரு நகரம், மலாஸ்கர்ட் ( மான்சிகர்ட் ), இது *1071 இல் நிகழ்ந்த* மான்சிகர்ட் போருக்காக பிரபலமானது. மாகாணத்தின் பெரும்பான்மையான மக்கள் குர்து மக்களாவர்.  2018 அக்டோபரில் ஆல்கர் குண்டாச்சை மாகாண ஆளுநராக ரசிப் தைய்யிப் எர்டோகன் நியமித்தார்.

## மாவட்டங்கள்
முஸ் மாகாணம் 6 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டபட்டுள்ளது):

* புலனக்
* ஹஸ்காய்
* கோர்கட்
* மலாஸ்கர்ட்
* **மூஸ்**
* வர்டோ

## பொருளாதாரம்
வரலாற்று ரீதியாக, மூஸ் மகாணம் கோதுமை உற்பத்தி செய்வதில் பெயர் பெற்றது. மாகாணத்தில் மடர் என்னும் தாவரம் வளர்கிறது. இதை உள்ளூர்வாசிகள் சாயத்திற்காகப் பயன்படுத்தினர் . இப்பகுதியில் உப்பு சுரங்கங்களும் இருந்தன . 1920 ஆம் ஆண்டு மதிப்பீட்டின்படி,  அது ஐரோப்பாவிற்கும் ஆசியாவிற்கும் போதுமான அளவு இருப்பதாகக் கூறப்பட்டது.

## குறிப்புகள்

பகுப்பு:துருக்கியின் மாகாணங்கள்
பிளம்பேட்டு

**பிளம்பேட்டு** *(Plumbate)* என்பது ஈயத்தைக் கொண்டுள்ள ஆக்சோ எதிர்மின்னயனி உப்பாகும். பிளம்பேட்டு என்ற சொல் பிளம்பேட்டு(II) மற்றும் பிளம்பேட்டு(IV)  ஆகிய உப்புகளையும் குறிக்கும். பாரம்பரியமாக பிளம்பேட்டு(IV) உப்பு பொதுவாக பிளம்பேட்டு என்றும் பிளம்பேட்டு(II) உப்பு பிளம்பைட்டு என்றும் அழைக்கப்பட்டு வந்தது.
 
ஈய(IV) ஆக்சைடுடன் (PbO2) நீர்க்காரம் வினைபுரிவதால் பிளம்பேட்டுகள் உருவாகின்றன. பிளம்பேட்டு உப்புகளில் நீரேற்றம் பெற்ற பிளம்பேட்டு எதிர்மின் அயனிகளோ (Pb(OH)2−6) அல்லது நீரிலி எதிர்மின் அயனிகளான (PbO2−3) மெட்டா பிளம்பேட்டு அல்லது ஆர்த்தோ பிளம்பேட்டு (PbO4−4)அயனிகளோ இருக்கும். உதாரணமாக, ஈய ஈராக்சைடை சூடான அடர் பொட்டாசியம் ஐதராக்சைடு கரைசலில் கரைக்கும்போது K2Pb(OH)6. உப்பு உருவாகிறது. ஈய ஈராக்சைடுடன் உலோக ஆக்சைடுகள் அல்லது ஐதராக்சைடுகள் சேர்த்து சூடுபடுத்தினால் நீரற்ற உப்புகள் கிடைக்கின்றன. பிளம்பேட்டு(IV) உப்புகள் அனைத்தும் மிகவலிமையான ஆக்சிசனேற்றும் முகவர்களாகச் செயல்படுகின்றன. நீரேற்றம் பெற்ற பிளம்பேட்டு(IV) உப்புகளில் சில நீரிறக்கம் அடையும்போது சிதைகின்றன. கார்பனீராக்சைடாலும் அவை சிதைவடைகின்றன.
  
Pb3O4 என்ற மூலக்கூற்று வாய்ப்பாட்டால் விவரிக்கப்படும் சிவப்பு ஈயம் என அறியப்படும் ஈய நான்காக்சைடு ஒரு கலப்பு ஆக்சைடாகும். இதை ஈய(II) ஆர்த்தோபிளம்பேட்டு(IV) (IV)([Pb2+]2[PbO4]4−) என கருதலாம். நைட்ரிக் அமிலத்துடன் இது ஈடுபடும் வினையைக் கொண்டு இவ்வுப்பின் கட்டமைப்பு விளக்கப்படுகிறது. வினையில் ஈய(II) நைட்ரேட்டு உப்பும் (Pb(NO3)2 ) ஈய ஈராக்சைடும் (PbO2) உருவாகின்றன. 
ஈய செசுகியுவாக்சைடு (Pb2O3) உப்புகளும் அறியப்படுகின்றன. இவற்றின் கட்டமைப்பு ஈய(II) மெட்டா-பிளம்பேட்டு(IV) ([Pb2+][PbO3]2− ) கட்டமைப்பு ஆகும். 
## மேற்கோள்கள்

## வெளி இணைப்புகள்
*National Pollutant Inventory - Lead and Lead Compounds Fact Sheet

பகுப்பு:ஈயம்(IV) சேர்மங்கள்
பகுப்பு:ஆக்சோமெட்டலேட்டுகள்
பகுப்பு:உப்புகள்
என் பெயர் ஆனந்தன்

**என் பெயர் ஆனந்தன்** (*Yen Peyar Anandhan*) என்பது 2020 ஆம் ஆண்டு நவம்பர் மாதம் 27 ஆம் தேதியன்று வெளியான தமிழ்த் திரைப்படமாகும். இப்படமானது ஸ்ரீதர் வெங்கடேசன் என்பவரின் முதல் இயக்கத்தில் இயக்கப்பட்டது.

திரையரங்குகளில் வெளியிடப்படுவதற்கு முன்பே, சர்தார் வல்லபாய் படேல் சர்வதேச திரைப்பட விழாவின் ஒரு பகுதியாக இப்படம் தேர்ந்தெடுக்கப்பட்டது.

## நடிகர்கள்
* சந்தோஷ் பிரதாப்
* அதுல்யா ரவி
* அருண்
* அரவிந்த் ராஜகோபால்

## இசை
இப்படத்திற்கு ஜோஸ் பிராங்க்ளின்  இசையமைத்துள்ளார்.

## மேற்கோள்கள்

## வெளி இணைப்புகள்
* 

பகுப்பு:அறிமுக இயக்குநர் திரைப்படங்கள்
பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இரா பட்டேரா

**இரா பட்டேரா** *(Ra Patera)* வியாழன் கோளின் துணைக்கோளான ஐஓவில் அமைந்துள்ள ஓர் எரிமலையாகும். இந்த எரிமலை செயல்திறன் மிக்க எரிமலையாக உள்ளுக்குள் எரிந்து கொண்டிருக்கிறது. புவியியல், நிலப்பரப்பு மற்றும் எரிமலை வெடிப்புகளின் மூலத்தை தீர்மானிக்க 1979 ஆம் ஆண்டு  வாயேசர் விண்கலம் அனுப்பிய   படங்கள் வழியாக முதன்முதலில் ஆய்வு செய்யப்பட்டது. முதன்முதலில் எரிமலை கண்டுபிடிக்கப்பட்டபோது  இந்த மலை சுமார் ஒரு கிலோமீட்டர் உயரத்திற்கு உயர்ந்து எரிந்தது. குறைந்த பாகுத்தன்மை அல்லது அதிக வெடிப்பு விகிதங்கள் கொண்ட ஏராளமான எரி கற்குழம்புகள் காணப்பட்டன. இரா பட்டேரா எரிமலை நீர்ம கந்தகத்தை வெளியிடும் ஓர் எரிமலையாக இருக்கலாம் எனக் கருதப்படுகிறது.
## மேற்கோள்கள்

பகுப்பு:விண்வெளி
பகுப்பு:எரிமலைகள்